Canviar la manera de viure, canviar la manera de menjar
Aquesta setmana s'ha presentat al jardí del Palau Robert de Barcelona una exposició singular i molt reveladora, que és itinerant: 50 anys d'evolució de l'alimentació a Catalunya. Es tracta d'un encàrrec de Mercabarna a la Fundació Alícia (dedicada a la recerca i l'alimentació), sobre com han canviat els hàbits de consum de la societat catalana en les últimes dècades. L'exposició s'articula a partir de cinc frigorífics plens dels aliments més consumits des dels anys setanta fins ara, per dècades. D'aquesta manera, tan gràfica, se'ns fa evident com ha anat canviant la nostra alimentació, especialment en relació al producte fresc. A més, una sisena nevera convida a reflexionar sobre les tendències i reptes de futur. La investigació destaca l'arribada de nous productes alimentaris a la vida diària o la disminució de la despesa en alimentació a les llars.
Quin és el títol de l'exposició?
50 anys d'evolució de l'alimentació a Catalunya